b'\n_START_ARTICLE_\nJaak J\xc3\xb5ekallas\n_START_PARAGRAPH_\nJaak J\xc3\xb5ekallas (s\xc3\xbcndinud 4. mail 1969) on eesti laulja (tenor)._NEWLINE_Ta on l\xc3\xb5petanud Tallinna Reaalkooli (1987), Georg Otsa nimelise Muusikakooli klassikalise laulu erialal (Henn Eeriku klassis; 1995) ja Tallinna Pedagoogika\xc3\xbclikooli bibliograafia erialal. T\xc3\xa4iendanud end aastatel 1995\xe2\x80\x931997 Virgilijus Noreika ja 2000\xe2\x80\x932003 Heidy Tamme juures._NEWLINE_Alates 1990. aastast laulab ta Rahvusooperi Estonia ooperikooris, sealhulgas ka solistirollides. On teinud kaasa Tartu Vanemuise, Von Krahli Teatri ja Smithbridge Productioni lavastustes._NEWLINE_Kontsertetenduste "Imre K\xc3\xa0lm\xc3\xa0n. Muusika l\xc3\xa4bi pisarate" (2010) ja "Heliloojad ja nende muusad" (2013/2014) autor._NEWLINE_Kontsert-etenduse "Operetikuningas Imre K\xc3\xa0lm\xc3\xa0n" (2019; Rahvusooperis Estonia) autor ja lavastaja._NEWLINE_Tegutsenud aastatel 2007\xe2\x80\x932010 lepingulise autorina Klassikaraadios (sealhulgas saatesarja "Meloodia v\xc3\xb5luv\xc3\xb5im" autor ja toimetaja koos Triin Ellaga) ning 2013\xe2\x80\x932015 Vikerraadios (saatesarja "Nostalgia" autor ja toimetaja koos Triin Ellaga)._NEWLINE_Raamatute "Unustamatu Miliza Korjus" (2012), "Estoonlased maskiga ja maskita" (2017; koos Marvi Taggo`ga) ning "Kinostalgia" (2018) autor._NEWLINE_Kirjutanud portreelugusid filmin\xc3\xa4itlejatest ajakirjale Elu Lood.\n_START_SECTION_\nIsiklikku\n_START_PARAGRAPH_\nHarrastab filmin\xc3\xa4itlejate, ooperilauljate, poliitikute, sportlaste, kirjanike ja teiste tunnustatud inimeste autogrammidega fotode kogumist._NEWLINE_Kogub filmin\xc3\xa4itlejate postkaarte (Verlag Ross, Picturegoer jt, sealhulgas ka endise N\xc3\xb5ukogude Liidu v\xc3\xa4ljaanded) ning filmiajakirju ja -raamatuid._NEWLINE_Huvitub Romanovite d\xc3\xbcnastiast ja ajaloost._NEWLINE_Peab kodus mitut liiki loomi.'